recursal/SuperWikiNEXT-32B huggingface dataset:
1861 ई. के भारत शासन अधिनियम से भारतीय संतुष्ट नहीं थे। इसके साथ ही भारत सरकार भी गृह-सरकार के विरूद्ध अपने अधिकारों में और अधिक वृद्धि चाहती थी इसके लिये वह अधिक से अधिक भारतीयों को शासन में सम्मिलित कर लेना चाहती थी जो उस समय की परिस्थिति में सरकार को आवश्यक लग रहा था। अग्रेज व्यापारी अपने स्वार्थों की रक्षा के लिये कुछ प्रतिनिधित्व चाहते थे और यही कारण था कि वे व्यवस्थापिका सभा के सदस्यों की संख्या में वृद्धि चाहते थे अतः भारत सरकार के सुझावों के अनुरूप 1892 ई. के कानून का निर्माण किया गया। इसकी धाराएँ निम्नांकित थीं :-

* (१) केन्द्रीय व्यवस्थापिका सभा के सदस्यों की संख्या कम से कम 10 और अधिक से अधिक 16 निश्चित की गई। इनमें से 10 सदस्य गैर-सरकारी होने आवश्यक थे।
* (२) प्रान्तों में भी व्यवस्थापिका सभा के गैर-सरकारी तथा कुल सदस्यों की संख्या में वृद्धि कर दी गई। बम्बई एवं मद्रास में यह संख्या 20 तथा उत्तरप्रदेश में 15 निश्चित की गई।
* (३) भारत में निर्वाचन-पद्धति आरंभ नहीं थी इस कारण व्यवस्थापिका सभा के सभी सदस्य गवर्नर-जनरल और गर्वनरों द्वारा नियुक्त किये जाते थे। अब इस एक्ट के द्वारा ’कलकत्ता चेम्बर ऑफ कॉमर्स’ या केन्द्र में प्रान्तीय व्यवस्थापिका सभाओं के गैर सरकारी सदस्यों की सलाह से किये जाने की व्यवस्था की गई।
* (४) इन व्यवस्थापिका-सभाओं के सदस्यों को वार्षिक बजट के आर्थिक प्रस्तावों पर बहस करने का अधिकार दिया गया, यद्यपि वे उन पर मतदान नहीं कर सकते थे। उन्हें सार्वजनिक प्रश्न कार्यकारिणी सदस्यों से पूछने का अधिकार प्राप्त था परन्तु इसके लिये उन्हें छह दिन पूर्व सूचना देनी होती थी।

1892 ई. का कानून के द्वारा व्यवस्थापिका सभाओं में भारतीय सदस्यों की संख्या में वृद्धि की गई थी परन्तु भारतीयों की उग्र-राष्टीय भावना को यह एक्ट संतुष्ट नहीं कर सका इसका मुख्य कारण यह था कि सदस्यों के लिये अप्रत्यक्ष निर्वाचन प्रणाली अनुपयुक्त थी क्योंकि सदस्यों को आर्थिक प्रस्तावों पर मत देने का अधिकार नहीं था और ना ही वे सहायक प्रश्न पूछ सकते थे। इसके अतिरिक्त सरकारी सदस्यों का बहुमत भी था।

उपर्युक्त 1892 ई0 के इस कानून से भारतीयों को केवल दिखावे मात्र का लाभ हुआ था ना कि वास्तविक लाभ हुए। इस व्यवस्थापिका सभा के कार्य जनहित में नहीं थे। यह एक्ट अखिल भारतीय कांग्रेस के नरम दल को भी संतुष्ट नहीं कर सका। बालगंगाधर तिलक ने बंगाल विभाजन के समय में यह नारा दिया - ’’स्वराज्य हमारा जन्म सिद्ध अधिकार है।’
इस अधिनियम के बारे में सुरेन्द्र नाथ बनर्जी ने कहा था "यह अधिनियम भारत में संसदीय शासन व्यवस्था में नींव का पत्थर साबित होगा ।"

सन्दर्भ
-------
अलग-अलग प्रकार के फोटोडायोड
फोटोडायोड का I-V वैशिष्ट्य। The linear load lines represent the response of the external circuit: I=(Applied bias voltage-Diode voltage)/Total resistance. The points of intersection with the curves represent the actual current and voltage for a given bias, resistance and illumination.
फोटोडायोड को परिपथ में रिवर्स बायस में लगाकर उपयोग करते हैं। इसके सीरीज में लगे प्रतिरोध पर जो सिगनल मिलता है वह फोटोडायोड पर पड़ने वाले प्रकाश की तीव्रता के समानुपाती होता है।
**फोटोडायोड** (photodiode) एक अर्धचालक युक्ति है जो [[प्रकाश] को विद्युत ऊर्जा (या, विद्युत धारा) में बदलती है। दूसरे शब्दों में, यदि फोटोडायोड किसी लोड से जुडा है और इस पर प्रकाश आपतित होता है, तो इसमें विद्युत धारा बहने लगती है। सौर सेल (solar cell) भी एक फोटोडायोड है जिसका उपयोग प्रकाश से विद्युत ऊर्जा प्राप्त करने के लिये किया जाता है। फोटोडायोड का उपयोग प्रकाश संसूचक (फोटो-डिटेक्टर) की तरह भी किया जा सकता है।

फोटो डायोड के लिए प्रयोग किये जाने वाले पदार्थ
* सिलिकन - वेव लेंथ रेंज (nm) १९० - ११००
* जेर्मेनियम - वेव लेंथ रेंज (nm) ४०० - १७००
* इन्डियम गालियम आर्सेनाइड - ८०० - २६००
* लेड सल्फाइड - < १००० - ३५००

इन्हें भी देखें
---------------

* सौर सेल
* प्रकाश संसूचक (फोटो डिटेक्तर)
* प्रकाश उत्सर्जक डायोड (LED)
भारतीय पुलिस
हिंदू काल में इतिहास में **दंडधारी** शब्द का उल्लेख आता है। भारतवर्ष में पुलिस शासन के विकासक्रम में उस काल के दंडधारी को वर्तमान काल के पुलिस जन के समकक्ष माना जा सकता है। प्राचीन भारत का स्थानीय शासन मुख्यत: ग्रामीण पंचायतों पर आधारित था। गाँव के न्याय एवं शासन संबंधी कार्य ग्रामिक नामी एक अधिकारी द्वारा संचलित किए जाते थ। इसकी सहायता और निर्देशन ग्राम के वयोवृद्ध करते थे। यह ग्रामिक राज्य के वेतनभोगी अधिकारी नहीं होते थे वरन् इन्हें ग्राम के व्यक्ति अपने में से चुन लेते थे। ग्रामिकों के ऊपर 5-10 गाँवों की व्यवस्था के लिए "गोप" एवं लगभग एक चौथाई जनपद की व्यवस्था करने के लिए "स्थानिक" नामक अधिकारी होते थे। प्राचीन यूनानी इतिहासवेतताओं ने लिखा है कि इन निर्वाचित ग्रामीण अधिकारियों द्वारा अपराधों की रोकथाम का कार्य सुचारु रूप से होता था और उनके संरक्षण में जनता अपने व्यापार उद्योग-निर्भय होकर करती थी।

सल्तनत और मुगल काल में भी ग्राम पंचायतों और ग्राम के स्थानीय अधिकारियों की परंपरा अक्षुण्ण रही। मुगल काल में ग्राम के मुखिया मालगुजारी एकत्र करने, झगड़ों का निपटारा आदि करने का महत्वपूर्ण कार्य करते थे और निर्माण चौकीदारों की सहायता से ग्राम में शांति की व्यवस्था स्थापित रखे थे। चौकीदार दो श्रेणी में विभक्त थे- (1) उच्च, (2) साधारण। उच्च श्रेणी के चौकीदार अपराध और अपराधियों के संबंध में सूचनाएँ प्राप्त करते थे और ग्राम में व्यवस्था रखने में सहायता देते थे। उनका यह भी कर्तव्य था कि एक ग्राम से दूसरे ग्राम तक यात्रियों को सुरक्षापूर्वक पहुँचा दें। साधारण कोटि के चौकीदारों द्वारा फसल की रक्षा और उनकी नापजोख का कार्य करता जाता था। गाँव का मुखिया न केवल अपने गाँव में अपराध शासन का कार्य करता था वरन् समीपस्थ ग्रामों के मुखियों को उनके क्षेत्र में भी अपराधों के विरोध में सहायता प्रदान करता था। शासन की ओर से ग्रामीण क्षेत्रों की देखभाल फौजदार और नागरिक क्षेत्रों की देखभाल कोतवाल के द्वारा की जाती थी।

मुगलों के पतन के उपरांत भी ग्रामीण शासन की परंपरा चलती रही। यह अवश्य हुआ कि शासन की ओर से नियुक्त अधिकारियों की शक्ति क्रमश: लुप्तप्राय होती गई। सन् 1765 में जब अंग्रेजों ने बंगाल की दीवानी हथिया ली तब जनता का दायित्व उनपर आया। वारेन हेस्टिंग्ज़ ने सन् 1781 तक फौजदारों और ग्रामीण पुलिस की सहायता से पुलिस शासन की रूपरेखा बनाने के प्रयोग किए और अंत में उन्हें सफल पाया। लार्ड कार्नवालिस का यह विश्वास था कि अपराधियों की रोकथाम के निमित्त एक वेतन भोगी एवं स्थायी पुलिस दल की स्थापना आवश्यक है। इसके निमित्त जनपदीय मजिस्ट्रेटों को आदेश दिया गया कि प्रत्येक जनपद को अनेक पुलिसक्षेत्रों में विभक्त किया जाए और प्रत्येक पुलिसक्षेत्र दारोगा नामक अधिकारी के निरीक्षण में सौंपा जाय। इस प्रकार दारोगा का उद्भव हुआ। बाद में ग्रामीण चौकीदारों को भी दारोगा के अधिकार में दे दिया गया।

इस प्रकार मूलत: वर्तमान पुलिस शासन की रूपरेखा का जन्मदाता लार्ड कार्नवालिस था। वर्तमान काल में हमारे देश में अपराधनिरोध संबंधी कार्य की इकाई, जिसका दायित्व पुलिस पर है, थाना अथवा पुलिस स्टेशन है। थाने में नियुक्त अधिकारी एवं कर्मचारियों द्वारा इन दायित्वों का पालन होता है। सन् 1861 के पुलिस ऐक्ट के आधार पर पुलिस शासन प्रत्येक प्रदेश में स्थापित है। इसके अंतर्गत प्रदेश में महानिरीक्षक की अध्यक्षता में और उपमहानिरीक्षकों के निरीक्षण में जनपदीय पुलिस शासन स्थापित है। प्रत्येक जनपद में सुपरिटेंडेंट पुलिस के संचालन में पुलिस कार्य करती है। सन् 1861 के ऐक्ट के अनुसार जिलाधीश को जनपद के अपराध संबंधी शासन का प्रमुख और उस रूप में जनपदीय पुलिस के कार्यों का निर्देशक माना गया है।,
**पेट्रीसिया याप्प स्यू यिन** एक मलेशियाई सैन्य पायलट और उड़ान प्रशिक्षक हैं।  वह एशिया की पहली महिला मिग-29 लड़ाकू पायलट हैं।

जीवन
----

आरमैफ मेजर पेट्रीसिया याप्प स्यू यिन, दुनिया की केवल महिला मिग-29 लड़ाकू पायलट "स्मोकी बैन्डीट्स" को एरोबेटिक प्रदर्शन टीम २०१२ सिंगापुर एयरशो में उड़ाती हुई
याप्प का जन्म और पोषण सैंडकन, सबा, मलेशिया में हुआ था।  उच्च विद्यालय की शिक्षा पूर्ण करने के बाद, वह कुआलालंपुर के विश्वविद्यालय में कानून का अध्ययन करने चली गयी। १९९७ में, दूसरे सेमेस्टर के अध्ययन के दौरान उन्होंने बिना माता-पिता को बताए रॉयल मलेशियन एयर फोर्स कैडेट शिक्षण कार्यक्रम के लिए याचिका दायर की। पहले चरण की चयन प्रक्रिया को सफलतापूर्वक पूरा करने के बाद उन्होंने अपने माता-पिता को बताया और वे उनके कैरियर परिवर्तन के लिए सहमत हो गये। 

२००० में, याप्प ने मलेशिया के प्रौद्योगिकी विश्वविद्यालय से एरोनॉटिकल इंजीनियरिंग में डिप्लोमा कर स्नातक की उपाधि प्राप्त की। २००२ में उड़ान प्रशिक्षण पूरा करने के बाद उन्होंने एक लड़ाकू पायलट बनना तय किया और एर्माक्की मबी-३३९ विमान में चार साल के लिए उड़ान भरी। इसके बाद, वह परिचालन और सामरिक नेतृत्व के साथ पायलट नंबर १७/१९ बनी। उन्होंने स्क्वाड्रन के एयरोबेटिक्स एयर शो में भी प्रदर्शन किया है उदाहरण के लिए,सिंगापुर में २०१२ में।  जनवरी २०१४ में याप्प ने उड़ान प्रशिक्षक की योग्यता प्राप्त की। 

२०१० में, याप्प ने अपने साथी पायलट एस॰ थयाला कुमार रवि वरमन के साथ विवाह किया।

सन्दर्भ
-------

1. ↑  "When the sky's not the limit - Nation | The Star Online". *www.thestar.com.my*. मूल से 23 जून 2017 को पुरालेखित. अभिगमन तिथि 2016-12-26.
2. ↑  "Malaysian Airforce's 2 top gun marry". *news.asiaone.com*. मूल से 19 अगस्त 2010 को पुरालेखित. अभिगमन तिथि 2016-12-26.
3. ↑  "Think Big, Fly High" (PDF). Malaysian Institute of Accountants. November 2008. मूल (PDF) से 5 सितंबर 2012 को पुरालेखित. अभिगमन तिथि 27 December 2016.
4. ↑  "Photos". मूल से 26 दिसंबर 2016 को पुरालेखित. अभिगमन तिथि 2016-12-26.
| फरफुरल |
| --- |
|  |  |
| आईयूपीएसी नाम | Furan-2-carbaldehyde |
| अन्य नाम | फरफुरल, फुरान-2-कार्बोक्सेल्डिहाइड, फुराल, फरफुरैल्डिहाइड, 2-फुरैल्डिहाइड, पाइरोम्यूसिक एल्डिहाइड |
| ***पहचान*** आइडेन्टिफायर्स |
| सी.ए.एस संख्या | *[98-01-1]*[CAS] |
| पबकैम  | 7362 |
| केईजीजी | C14279 |
| SMILES | 
 
c1cc(oc1)C=O
 |
| InChI | 
 
1/C5H4O2/c6-4-5-2-1-3-7-5/h1-4H
 |
|  कैमस्पाइडर आई.डी |  13863629 |
| गुण |
| रासायनिक सूत्र | C5H4O2 |
| मोलर द्रव्यमान | 96.08 g mol−1 |
| दिखावट | रंगहीन तेल |
| घनत्व  | 1.16 g/mL (20 °C) |
| गलनांक | -37 °C, 236 K, -35 °F () |
| क्वथनांक  | 162 °C, 435 K, 324 °F () |
| जल में घुलनशीलता | 83 g/L |
| खतरा |
| स्फुरांक (फ्लैश पॉइन्ट) | 62 °से. (144 °फ़ै) |
| एलडी५० | 300–500 mg/kg (मौखिक, चूहो में) |
| Related compounds |
| संबंधित फुरन-2-कार्बोक्सेल्डिहाइड | हाइड्रोक्सीमीथाइलफरफुराल
मीथॉक्सीमीथाइलफरफुराल |
| जहां दिया है वहां के अलावा, ये आंकड़े पदार्थ की मानक स्थिति (२५ °से, १०० कि.पा के अनुसार हैं।ज्ञानसन्दूक के संदर्भ |

**फरफुरल**, एक कार्बनिक यौगिक है जिसे विभिन्न प्रकार के कृषि उपोत्पादों जैसे कि मकई के बालों, जई, गेहूं के चोकर और लकड़ी के बुरादे आदि से प्राप्त किया जाता है। फरफुरल शब्द लतीनी शब्द *फरफुर* *furfur*, से आता है जिसका अर्थ भुसी या चोकर होता है।

फरफुरल एक ऐरोमैटिक एल्डिहाइड है, जिसके छल्ले की संरचना दाएं हाथ पर दी गयी है। इसका रासायनिक सूत्र, OC4H3CHO है। यह एक रंगहीन तैलीय द्रव पर हवा के संपर्क में आने पर शीघ्रता से पीले रंग का हो जाता है, इसकी गंध बादाम के समान है।

इतिहास
------

फरफुरल का प्रथम पृथ्क्कीकरण 1832 में जर्मन रसायनज्ञ जोहान वोल्फगैंग डोबेराइनर ने किया था, जिन्होने इसका एक छोटा सा नमूना फ़ोर्मिक अम्ल के संश्लेषण के दौरान एक उपोत्पाद के रूप में प्राप्त किया था। उस समय, फ़ोर्मिक अम्ल मृत चींटियों की आसवन प्रक्रिया द्वारा प्राप्त किया जाता था और बहुत संभव है कि, डोबेराइनर द्वारा संश्लेषित नमूनों में चींटियों के शरीर में कुछ पादप अंश रह गये हों। 1840 में, स्कॉटलैंड के रसायनज्ञ जॉन स्टेनहाउस ने पाया कि इस रसायन को विभिन्न कृषि उत्पादों जैसे कि मक्का, जई, चोकर और लकड़ी के बुरादे आदि का तनु सल्फ्यूरिक अम्ल के साथ हुई आसवन प्रक्रिया द्वारा भी प्राप्त किया जा सकता है और इसके लिए आनुभविक सूत्र (C5H4O2) निर्धारित किया। 1901 में, जर्मन रसायनज्ञ कार्ल हैरीस ने फरफुरल की संरचना का पता लगाया। 

सिर्फ इत्र उद्योग में कुछ छुटपुट उपयोग को छोड़कर, फरफुरल 1922 तक एक अपेक्षाकृत अज्ञात रसायन बना रहा। 1922 में क्वेकर ओट्स कंपनी ने जई के छिलकों से बड़े पैमाने पर इसका उत्पादन शुरू किया। आज भी फरफुरल का उत्पादन कृषि उपोत्पादों जैसे कि गन्ने की खोई, मकई के बाल व छिलकों आदि से ही किया जाता है।

गुण
---

फरफुरल के भौतिक गुण साथ वाली तालिका में दिये गये हैं। फरफुरल अधिकतर ध्रुवीय कार्बनिक विलायकों में तुरंत घुल जाता है, लेकिन जल और एल्केनों में इसकी घुलनशीलता आंशिक ही होती है। 

रासायनिक, रूप से फरफुरल की सभी रासायनिक क्रियायें अन्य एल्डिहाइड और अन्य ऐरोमैटिक यौगिकों के समान होती हैं। जब इसे 250° सी से ऊपर के तापमान पर गर्म किया जाता है तो यह फुरान और कार्बन मोनोऑक्साइड में विखंडित होता है, कभी कभी विस्फोट के साथ भी। जब इसे अम्ल की उपस्थिति में गर्म किया जाता है तो यह अपरिवर्तनीय ठोस थर्मोसेटिंग राल में बदल जाता है।

सन्दर्भ
-------

1. 1 2 3 4  Record of CAS RN *98-01-1* in the GESTIS Substance Database from the IFA
2. ↑
दो प्रिज्म ; बायें - लम्ब प्रिज्म , दायें - अलम्ब प्रिज्म
ज्यामिति में **प्रिज्म** उस बहुफलक को कहते हैं जिसका आधार n-भुजाओं वाला बहुभुज हो तथा इसी के समान्तर एक दूसरा सर्वसम फलक हो तथा इन दोनों समान्तर फलकों की संगत भुजाओं को मिलाने वाले n समानतर चतुर्भुजाकार फलक हों।

परिभाषा
-------

प्रिज्म त्रिआयामी वह ठोस है जिसके दोनों सिरे समांतर अनुरूप आकार के बहुभुज होते हैं जिन्हें आधार भी कहते हैं। इसकी प्रत्येक सतह समतल बहुभुज होती है।

प्रिज्म के प्रकार
-----------------

प्रिज्म का नाम उसके आधार की भुजाओं की संख्या पर निभर है। 

* खंडित प्रिज्म (truncated prism)
* लम्ब प्रिज्म (right prism)

Sunil gurjjar

### लम्ब प्रिज्म

इस प्रिज्म के दोनों आधार समांतर होते हैं।लम्ब प्रिज्म की कोरें दोनों समांतर आधारों पर लम्ब होती हैं।

लम्ब प्रिज्म के विशिष्ट रूप
---------------------------

* ऑप्टिकल प्रिज्म : जिसका आधार समबाहु त्रिभुज है .
* घन :जिसका आधार एक वर्ग है।
* घनाभ :जिसका आधार एक आयत है।

(पुस्तक ,ईंट ,दीवाल आदि। )

लम्ब प्रिज्म का आयतन
--------------------

लम्ब प्रिज्म का आयतन निकलने के लिए पहले आधार का क्षेत्रफल निकालते हैं फिर निम्न सूत्र के द्वारा प्रिज्म का आयतन निकलते हैं। 
लम्ब प्रिज्म का आयतन =आधार का क्षेत्रफल x ऊंचाई 

लम्ब प्रिज्म का पृष्ठ==

### लम्ब प्रिज्म का पार्श्व पृष्ठ

लम्ब प्रिज्म का पार्श्व पृष्ठ निकलने के लिए पहले आधार की परिमाप निकालते हैं फिर निम्न सूत्र के द्वारा प्रिज्म का पार्श्व पृष्ठ निकलते हैं। 
लम्ब प्रिज्म का पार्श्व पृष्ठ =आधार की परिमाप x ऊंचाई

लम्ब प्रिज्म का सम्पूर्ण पृष्ठ
------------------------------

लम्ब प्रिज्म का सम्पूर्ण पृष्ठ निकालने के लिए दोनों सिरों के क्षेत्रफल में पार्श्व पृष्ठ को जोड़ देते हैं :

चित्र वीथी
----------

* प्रिज्म :जिसका आधार पंचभुज प्रिज्म :जिसका आधार पंचभुज
* प्रिज्म:जिसका आधार षट्भुजप्रिज्म:जिसका आधार षट्भुज

सन्दर्भ
-------

1. ↑   William F. Kern, James R Bland,Solid Mensuration with proofs, 1938, p.28
रूबिडियम-८७ मे ज़ेमान प्रभाव् और चुम्बकीय क्षेत्र मे होनेवाले परिवर्तन।
वैद्युत्‌ और चुंबकीय बलों की व्याख्या के लिये फैराडे (Faraday) ने एक प्रकार के सर्वव्यापी ईथर की परिकल्पना बनाई थी और यह बताया था कि इस ईथर की परिकल्पना बनाई थी और यह बताया था कि इसे ईथर की विकृति के कारण ही ये बल पैदा होते हें। मैक्सवेल ने इस विषय की विशद विवेचना करके 1865 ई. में यह परिणाम निकाला कि इन बलों का स्थानांतरण तरंग के रूप में होता है।

प्राय: 20 वर्ष तक यह सिद्धांत वैज्ञानिकों द्वारा स्वीकृत नहीं हुआ, क्योंकि आधार केवल गणित था और विद्युतचुंबकीय तरंग प्रयोग द्वारा प्रेक्षित नहीं हो सकी थी। 1887 ई. में हेर्ट्‌स (Hertz) ने यह कमी भी पूरी कर दी। अब तो ऐसी तरंगें बड़ी सरलता से उत्पन्न की जा सकती हैं। प्रकाशतरंगों की लंबाई अत्यंत छोटी होती है, किंतु इसके अतिरिक्त इनमें और रेडियो की तरंगों में कोई अंतर नहीं है।

इसके बाद द्रव्य में इलेक्ट्रॉनों की उपस्थिति के द्वारा वर्णविश्लेषण की भी संतोषजनक व्याख्या हो गई। अपवर्तित तथा परावर्तित प्रकाश की तीव्रता तथा ध्रुवण संबंधी नियम तथा क्रिस्टलों में द्विअपवर्तन के नियम भी सही प्राप्त हो गए। इसके अतिरिक्त अब तो प्रकाश पर वैद्युत तथा चुंबकीय क्षेत्र के फ़ैरेडे प्रभाव तथा ज़ेमान प्रभाव (Zeeman effect) तथा वैद्युत क्षेत्र के केर प्रभाव (Kerr effect) की इस सिद्धांत से अच्छी व्याख्या हो जाती है।

किंतु ईथर के अस्तित्व के संबंध में बड़ी कठिनाई उपस्थित हो गई। अनेक प्रयोगों से यह प्रमाणित हो गया है कि जब कोई द्रव्य चलता है, तो उसमें आबद्ध ईथर भी उसके साथ साथ चलता है, किंतु कम वेग से। फलत: इस वेग की दिशा में चलनेवाले प्रकाश का वेग कुछ बढ़ जाता है और विपरीत दिशा में चलनेवाले प्रकाश का वेग कुछ घट जाता है। किंतु जब माइकेलसन (Michelson) तथा मॉर्लि (Morley) ने इस तथ्य के आधार पर पृथ्वी की गति का वेग नापने का प्रयत्न अत्यंत सुग्राही विधि से किया तब आशा से विपरीत यह मालूम हुआ कि पृथ्वी की गति का प्रकाश के वेग पर कुछ भी असर नहीं होता। इस प्रयोग की मीमांसा करने में ही आइन्स्टाइन (Einstein) ने 1905 ई. में अपने आपेक्षिकता सिद्धांत का प्रतिपादन किया और वे इस परिणाम पर पहुँचे कि ईथर जैसी कोई वस्तु है ही नही।

इन्हें भी देखें
---------------

* प्रकाश का कणिका सिद्धान्त
* प्रकाश का तरंग सिद्धान्त
* प्रकाश का क्वाण्टम सिद्धान्त
* प्रकाश का वेग
**पेट्रीसिया एस्पिनोसा कैंटेलानो** (जन्म 21 अक्टूबर, 1958) एक मैक्सिकन राजनीतिज्ञ और राजदूत हैं। वह वर्तमान में जलवायु परिवर्तन पर संयुक्त राष्ट्र फ्रेमवर्क कन्वेंशन के कार्यकारी सचिव के रूप में कार्यरत हैं। इससे पहले, उन्होंने ऑस्ट्रिया, जर्मनी, स्लोवेनिया और स्लोवाकिया में मैक्सिकन राजदूत के रूप में कार्य किया। इसके अलावा, उन्होंने राष्ट्रपति फेलिप काल्डेरोन के मंत्रिमंडल में विदेश मामलों के सचिव के रूप में कार्य किया।

उन्होंने El Colegio de México से इंटरनेशनल रिलेशंस में ग्रेजुएशन पूरा किया। उन्होंने स्विट्ज़रलैंड के ग्रेजुएट इंस्टीट्यूट ऑफ इंटरनेशनल एंड डेवलपमेंट स्टडीज से इंटरनेशनल लॉ में डिप्लोमा किया। वह शादीशुदा है और उसके दो बच्चे हैं।

करियर
-----

एस्पिनोसा 16 सितंबर, 1981 को विदेश सेवा में शामिल हुए। उन्होंने जिनेवा में संयुक्त राष्ट्र में मैक्सिकन प्रतिनिधिमंडल में सेवा की। 1992 से 1997 तक, उन्होंने न्यूयॉर्क शहर में संयुक्त राष्ट्र में मैक्सिकन प्रतिनिधिमंडल में सेवा की। उन्होंने इबेरो-अमेरिकन समिट और अमेरिका के शिखर सम्मेलन के सामान्य निदेशक के रूप में भी काम किया।

उन्हें 2000 में विदेश सेवा में राजदूत के रूप में पदोन्नत किया गया था। उन्होंने जनवरी 2001 से जून 2002 तक जर्मनी में मैक्सिकन दूतावास में सेवा की। उन्होंने ऑस्ट्रिया में राजदूत के रूप में सेवा करने के लिए पद छोड़ दिया। यह जून 2002 से नवंबर 2006 तक कई अंतरराष्ट्रीय संगठनों के साथ-साथ वियना में आयोजित किया गया था।

28 नवंबर, 2006 को, निर्वाचित राष्ट्रपति फेलिप काल्डेरोन ने घोषणा की कि वह 1 दिसंबर, 2006 से उनकी विदेश सचिव के रूप में काम करेंगी। उनके महत्व में संयुक्त राज्य-मेक्सिको एजेंडे का विविधीकरण शामिल था (अप्रवासन और सुरक्षा मुद्दों पर अत्यधिक केंद्रित)। इसमें क्यूबा और वेनेजुएला के साथ राजनयिक संबंधों का पुनर्निर्माण भी शामिल है। ये पिछले प्रशासन के दौरान तनावपूर्ण थे।

मई 2016 में, उन्हें संयुक्त राष्ट्र महासचिव बान की-मून द्वारा संयुक्त राष्ट्र फ्रेमवर्क कन्वेंशन ऑन क्लाइमेट चेंज (UNFCCC) के कार्यवाहक सचिव के रूप में चुना गया था।

सन्दर्भ
-------

1. 1 2 3  
"Profile of Patricia Espinosa" (Spanish में). Felipe Calderon's Official Website. 2006-11-29. मूल से 2007-01-08 को पुरालेखित. अभिगमन तिथि 2006-11-29.सीएस1 रखरखाव: नामालूम भाषा (link)
2. ↑  
""Se hará política exterior de Estado": Patricia Espinosa" (Spanish में). El Universal (Mexico). 2006-11-29. अभिगमन तिथि 2006-11-29.सीएस1 रखरखाव: नामालूम भाषा (link)
3. ↑  "Ban announces intention to appoint seasoned Mexican diplomat to head UN climate framework". *United Nations*. 2016-05-03. अभिगमन तिथि May 6, 2016.
प्रकाश चंद्र सेठी मध्यप्रदेश काग्रेस के प्रमुख नेताओं मे एक माने जाते है।

सार्वजनिक एवं राजनैतिक जीवन का संक्षिप्त विकास क्रम
---------------------------------------------------

श्री प्रकाश चंद्र सेठी का मुख्यमंत्रीत्व काल निम्नलिखित है:-
चतुर्थ विधान सभा में (1967-1972) दिनांक 29.01.1972 से 22.03.1972 तथा
पंचम् विधान सभा मे 23.03.1972 से 23.12.1975 तक।

1. 1939 में उज्‍जैन के माधव महाविद्यालय के स्‍नेह सम्‍मेलन के एवं माधव क्‍लब के सचिव रहे।
2. सन् 1942 में स्‍वतंत्रता आन्‍दोलन में सक्रिय रूप से भाग लेने के लिये महाविद्यालयीन शिक्षा का बहिष्‍कार किया. 
3. सन् 1942 में तथा सन् 1949 से 1952 तक मध्‍यभारत इंटक के उपाध्‍यक्ष पद का कार्यभार संभाला. 
4. सन् 1951 से अखिल भारतीय कांग्रेस समिति के सदस्‍य, सन् 1948-49 में इंटक से संबंधित टेक्‍सटाईल वर्कर्स एसोसिएशन के अध्‍यक्ष रहे. मध्‍यभारत कर्मचारी संघ के अध्‍यक्ष के रूप में कार्यरत रहे.
5. सन् 1951, 1954 तथा 1957 में उज्‍जैन जिला कांग्रेस के अध्‍यक्ष रहे.
6. सन् 1953 से 1957 तक मध्‍य भारत, प्रदेश कांग्रेस कार्यकारिणी के सदस्‍य रहे. मध्‍यभारत कला परिषद् के सदस्‍य रहे. 
7. सन् 1954-1955 में मध्‍य भारत कांग्रेस के कोषाध्‍यक्ष. 
8. सन् 1956 से 1959 तक मध्‍य भारत ग्राम तथा खादी मंडल तथा प्रादेशिक परिवहन समिति के सदस्‍य रहे. 
9. सन् 1957 से 1959 तक उज्‍जैन जिला सहकारी बैंक के संचालक. 
10. सन् 1953 बिहार में, सन् 1954 पेप्‍सू में तथा सन् 1959 केरल में अखिल भारतीय कांग्रेस समिति की ओर से चुनाव प्रचारक रहे.
11. अखिल भारतीय कांग्रेस समिति के द्वारा सन् 1955-1956 में कर्नाटक, महाराष्‍ट्र, बम्‍बई और गुजरात के लिये क्षेत्रीय प्रतिनिधि नियुक्‍त हुए.
12. दिसम्‍बर 1966 में बिहार में अखिल भारतीय कांग्रेस समिति के पर्यवेक्षक रहे.

केन्द्रीय मंत्री के रूप मे
--------------------------

फरवरी, 1967 में लोक सभा के लिये निर्वाचित. 9 जून, 1962 से मार्च, 1967 तक केन्‍द्रीय उप मंत्री. 13 मार्च, 1967 से राज्‍यमंत्री, 26 अप्रैल, 1968 से 23 फरवरी, 1969 तक इस्‍पात, खान और धातु मंत्रालय के स्‍वतंत्र प्रभारी मंत्री रहे तथा 14 फरवरी, 1969 को वित्‍त मंत्रालय में राजस्‍व तथा व्‍यय मंत्री रहे.

विदेश यात्रा
------------

```
सन् 1958 में अफगानिस्‍तान, सन् 1960 में अमेरिका, कनाड़ा, इंग्‍लैण्‍ड, नार्वे, स्‍वीडन, डेनमार्क, जर्मनी, फ्रांस, स्विट्जरलेंड, मिस्‍त्र देश और सन् 1962 में चेकोस्‍लोवाकिया तथा ऑस्ट्रिया की यात्राऐं कीं. 
```

राज्यसभा का कार्यकाल
--------------------

प्रथम बार 02/02/1961 से लेकर 02/04/1964 तक तथा दूसरी बार 03/04/1964 से लेकर 02/04/1970 तक तथा तीसरी बार 03/04/1976 से लेकर 02/04/1982 तक राज्यसभा सदस्य रहे।

```
                            सितम्‍बर, 1969 में बारबाडोस (वेस्‍टइंडीज) के राष्‍ट्र मंडलीय वित्‍त मंत्री सम्‍मेलन में भारत सरकार का प्रतिनिधित्‍व. अक्‍टूबर, 1969 में कोलम्‍बो योजना सम्‍मेलन के प्रतिनिधि मंडल का नेतृत्‍व किया. एशियाई विकास बैंक मनीला और अन्‍तर्राष्‍ट्रीय पुनर्निर्माण तथा विकास बैंक में भारत के गवर्नर मनोनीत हुए. 27 जून, 1970 को प्रतिरक्षा उत्‍पादन मंत्री बने. तदुपरांत पेट्रोलियम तथा रसायन राज्‍य मंत्री रहे. दिनांक 29 जनवरी, 1972 के आम चुनाव में विधान सभा के लिये निर्वाचित होकर पुन: सदन के नेता निर्वाचित हुए
```

सन्दर्भ
-------
एक प्रकाश प्रवर्धक, जिसके बाद एक आइसोलेटर भी लगा है ताकि परावर्तन से प्रवर्धक को कोई हानि न हो जाए
किसी सरल Doped Fiber Amplifier का योजनामूलक चित्र
**प्रकाश प्रवर्धक** एक यंत्र है जो सीधे प्रकाशिय सिगनल को, बिना किसी विद्युत सिगनल में परिवर्तित किये प्रवर्धित करता है। प्रकाश प्रवर्धक विवर रहित लेसर निर्माण की सोच का परिणाम है अर्थात जिसमें विवर को समाप्त किया जा सके। प्रकाश प्रवर्धक का उपयोग प्रकाशीय संप्रेषण और लेसर विज्ञान में होता है।

उच्च बिजली उत्पादन के लिए , पतला संरचना के साथ ऑप्टिकल एम्पलीफायरों किया जाता है। तरंगदैर्घ्य रेंज 633 एनएम के लिए 1480 एनएम है.

उपयोग तंत्र
-----------

कई अलग-अलग भौतिक तंत्र हैं जिनका उपयोग प्रकाश संकेत को बढ़ाने के लिए किया जा सकता है, जो प्रमुख प्रकार के ऑप्टिकल एम्पलीफायरों के अनुरूप होते हैं। डोपेड फाइबर एम्पलीफायर और बल्क लेजर में, एम्पलीफायर के वृद्धि माध्यम में उत्तेजित उत्सर्जन आने वाले प्रकाश के प्रवर्धन का कारण बनता है। अर्धचालक ऑप्टिकल एम्पलीफायरों (एसओएएस) में, इलेक्ट्रॉन - छेदपुनर्संयोजन होता है। में रमन एम्पलीफायर , रमन बिखरनेके साथ आने वाले प्रकाश की फॉटॉन वृद्धि माध्यम की जाली में पैदा करता है फोटॉनों भेजे फोटॉनों के साथ सुसंगत। पैरामीट्रिक एम्पलीफायरों पैरामीट्रिक प्रवर्धन का उपयोग करते हैं।

सन्दर्भ
-------

1. ↑  "ऑप्टिकल एम्पलीफायर". मूल से 28 नवंबर 2014 को पुरालेखित. अभिगमन तिथि 3 दिसंबर 2014.
2. ↑  Koplow, Jeffrey P.; Kliner, Dahv A. V.; Goldberg, Lew (2000-04-01). "Single-mode operation of a coiled multimode fiber amplifier". *Optics Letters* (अंग्रेज़ी में). **25** (7): 442–444. आइ॰एस॰एस॰एन॰ 1539-4794. डीओआइ:10.1364/OL.25.000442.
3. ↑  Paschotta, Dr Rüdiger. "RP Photonics Encyclopedia - Tutorial "Fiber Amplifiers" - rare earth ions, gain and pump absorption, steady state, ASE, forward and backward pumping, double-clad fibers, pulse amplification, amplifier noise, multi-stage amplifiers". *www.rp-photonics.com* (अंग्रेज़ी में). अभिगमन तिथि 2021-02-13.
**फिलीपींस में धर्म की स्वतंत्रता** की गारंटी फिलीपींस के संविधान द्वारा दी गई है।

पृष्ठभूमि
---------

1987 का फिलीपींस का संविधान घोषित करता है: चर्च और राज्य का पृथक्करण हिंसात्मक होगा। (अनुच्छेद II, धारा 6), और, कोई भी कानून धर्म की स्थापना का सम्मान करने या उसके मुक्त अभ्यास पर रोक लगाने के लिए नहीं बनाया जाएगा। बिना किसी भेदभाव या वरीयता के धार्मिक पेशे और पूजा का मुफ्त अभ्यास और आनंद हमेशा के लिए दिया जाएगा। नागरिक या राजनीतिक अधिकारों के प्रयोग के लिए किसी भी धार्मिक परीक्षण की आवश्यकता नहीं होगी। (अनुच्छेद III, धारा 5) ....। फिलीपींस के सुप्रीम कोर्ट ने एस्ट्राडा बनाम एस्क्रेटर के ऐतिहासिक मामले में 2003 और 2006 में फैसला सुनाते हुए उदारवादी तटस्थता-आवास के सिद्धांत की स्थापना की।
सत्तारूढ़ एक अमेरिकी सुप्रीम कोर्ट के फैसले का हवाला दिया गया था जिसमें कहा गया था कि अगर धर्म का पालन करना आम तौर पर लागू होने और अन्यथा वैध प्रावधान का आकस्मिक प्रभाव है, तो पहले संशोधन को नाराज नहीं किया गया है। हालांकि निर्णय में सहमति व्यक्त करते हुए, न्यायमूर्ति ओ'कॉनर ने तर्क से दृढ़ता से विघटित किया, यह तर्क देते हुए कि एक सम्मोहक राज्य हित परीक्षण लागू किया जाना चाहिए था।

इतिहास
------

औपनिवेशिक कब्जे के कई चरणों से गुजरते हुए, फिलीपींस में धर्म और सरकार के बीच संबंध बार-बार बदल गए हैं। 1565 से 1898 तक स्पेनिश औपनिवेशिक काल में कैथोलिक चर्च और सरकार के बीच घनिष्ठ संबंध थे। 1899 के फिलीपीन संविधान में अमेरिकी औपनिवेशिक काल के दौरान चर्च और राज्य के पृथक्करण की अमेरिकी अवधारणा को आज फिलीपीन संविधान का एक हिस्सा बना हुआ है।
16 वीं शताब्दी में अधिकांश फिलीपींस के ईसाईकरण के साथ शुरू हुआ, राजनीतिक शक्ति कैथोलिक चर्च और स्पेनिश नागरिक अधिकारियों द्वारा साझा की गई थी। होरासियो डे ला कोस्टा, एक फिलिपिनो जेसुइट इतिहासकार, उल्लेख करते हैं कि दो संस्थाओं के सहयोग को नियंत्रित करने वाले नियमों को "पैट्रोनैटो रियल डे लास इंडियास" में स्थापित किया गया था, कानून और न्यायशास्त्र का एक संयोजन जो कि होली सी के नाजुक रिश्ते को नियंत्रित करता है और औपनिवेशिक मामलों के बारे में स्पेनिश राजशाही। समझौतों में, कैथोलिक पादरियों ने स्पेनिश राजशाही को ... सभी स्पेनिश प्रभुत्व (1) विदेशों में कैथोलिक धर्म को बढ़ावा देने, बनाए रखने और बचाव करने की जिम्मेदारी दी। बदले में, स्पेनिश को औपनिवेशिक कैथोलिक चर्च को रोमन अधिकार क्षेत्र से स्वतंत्र रूप से संचालित करने के लिए स्वायत्त रूप से कई अधिकारों का उपयोग करने की अनुमति दी गई थी। दूसरी ओर, फिलीपींस विश्वविद्यालय के एक फिलिपिनो इतिहासकार टेदोरो एगोन्सीलो ने उल्लेख किया है कि इस सहयोग ने स्पैनिश को धर्मनिरपेक्ष और धार्मिक शक्तियों के एक शक्तिशाली संयोजन द्वारा इंडियस (फिलीपींस के मूल निवासी) को आसानी से वश में करने में सक्षम बनाया।

सन्दर्भ
=======

1. ↑  "2003 RP Supreme Court ruling in *Estrada vs. Escritor*". मूल से 2007-03-15 को पुरालेखित.
2. ↑  "2006 RP Supreme Court ruling in *Estrada vs. Escritor*". मूल से 2006-09-01 को पुरालेखित.
3. ↑  
494 यू.ए.स 872 (Text of opinion in Employment Division v. Smith from Findlaw.com)
कुछ प्रकाश-युग्मक
एक प्रकाश-युग्मक की क्रियाविधि
इलेक्ट्रॉनिकी में **प्रकाश-विलगक** (opto-isolator) वह इलेक्ट्रॉनिक अवयव है जो किसी विद्युत संकेत को प्रकाश के माध्यम से एक परिपथ से दूसरे परिपथ में भेज सकता है, जो पहले परिपथ से विलगित (आइसोलेटेड) हो। इस प्रकार यह दो अलग-अलग वोल्तता पर स्थित परिपथों के बीच संकेतों का आदान-प्रदान कर सकता है। इस प्रकार इसका कार्य एक विलगक (आइसोलेटर) का है। किन्तु इसे **प्रकाश-युग्मक** (optocoupler या photocoupler) भी कहते हैं क्योंकि यह परस्पर विलगित दो परिपथों को संकेत द्वारा 'जोड़ने' का काम भी करता है। वाणिज्यिक रूप से उपलब्ध प्रकाश-विलगक १० हजार वोल्ट तक विलगन प्रदान करते हैं तथा 10 kV/μs तक के वोल्टेज परिवर्तन सह सकते हैं। 

सबसे सामान्य प्रकाश-विलगक में एक प्रकाश उत्सर्जक डायोड (LED) तथा एक फोटोट्रान्जिस्टर होता है। ये दोनों एक ही अपारदर्शी पैकेज के अन्दर निर्मित होते हैं। प्रायः प्रकाश-विलगकों का उपयोग अंकीय संकेतों (on-off) के संचार के लिये किया जाता है किन्तु कुछ विधियों का उपयोग करके इन्हें अनुरूप संकेतों के साथ भी काम में लिया जा सकता है।

इतिहास
------

एक ठोस-अवस्था प्रकाश उत्सर्जक को एक अर्धचालक संसूचक (detector) से युग्मित करके विद्युत-विलगन (isolation) प्राप्त करने का महत्व १९६३ में समझ में आया था। १९६८ में प्रकाश-प्रतिरोधक पर आधारित प्रकाश-युग्मक निर्मित किये गये।

प्रकार
------

| युक्ति का प्रकार | प्रकाश का स्रोत | सेन्सर | गति | धारा अन्तरण अनुपात (Current transfer ratio) | चित्र |
| --- | --- | --- | --- | --- | --- |
| Resistive opto-isolator(Vactrol) | Incandescent light bulb | CdS or CdSe photoresistor (LDR) | बहुत कम | <100% |
| नियान लैम्प | कम |
| GaAs infrared LED | कम |  |
| Diode opto-isolator | GaAs infrared LED | सिलिकॉन फोटोडायोड | सबसे अधिक | 0.1–0.2% |  |
| Transistor opto-isolator | GaAs infrared LED | Bipolar silicon phototransistor | मध्यम | 2–120% |  |
| Darlington phototransistor | मध्यम | 100–600% | 
 |
| प्रकाश-विलगित SCR | GaAs infrared LED | Silicon-controlled rectifier | कम से मध्यम | >100% |  |
| प्रकश-विलगित ट्रायक | GaAs infrared LED | TRIAC | कम से मध्यम | बहुत अधिक |  |
| ठोस अवस्था रिले | Stack of GaAs infrared LEDs | Stack of photodiodes drivinga pair of MOSFETs or an IGBT | कम से अधिक | व्यावहारिक रूप से असीमित |  |

कुछ प्रमुख प्रकाश-विलगक
-----------------------

* MCT2E
* 4N25
* MOC3021 (an LED diac type combination)
* 6N135

सन्दर्भ
-------

1. 1 2  Mims, p. 100.
2. 1 2 3  Mataré, p. 177, table 5.1.
3. ↑  Mataré, p. 177

इन्हें भी देखें
---------------

* पृथक्कारी प्रवर्धक
* प्रकाश-विगलकों की सूची
प्रतिबिम्बित प्रकाश मार्ग B लेता हुआ सीधे मार्ग A से बाद में लेकिन मार्ग C लेने वाले प्रकाश से पहले पहुँचता है। पृथ्वी से देखे जाने पर B और C तारे से बराबरी दूरी रखते हैं
**प्रकाश गूंज** एक भौतिक परिघटना है जिसमें प्रकाश अपने स्रोत से दूर किसी सतह या वस्तु से परावर्तित होता है। यह ध्वनि से सम्बन्धित प्रतिध्वनि की परिघटना से मिलता-जुलता प्रभाव है, लेकिन क्योंकि प्रकाश की गति ध्वनि की गति से बहुत अधिक है इसलिए प्रकाश गूंज अधितर खगोलीय दूरियों पर ही प्रतीत होती है।

उदाहरण के लिए किसी महानोवा से उत्पन्न होने वाली चमक दूर किसी खगोलीय धूल के बादल से प्रतिबिम्बित हो सकती है। यह प्रकाश गूंज किसी देखने वाले तक स्रोत से सीधा मार्ग लेकर पहुँचने वाले प्रकाश से अधिक देर लेकर पहुँचती है। ज्यामिति के कारण प्रकाश गूंज में प्रकाश से तेज़ गति का भ्रम हो सकता है।

इन्हें भी देखें
---------------

* प्रकाश की गति
* प्रतिध्वनि

सन्दर्भ
-------

1. ↑  Bond, H. E.; एवं अन्य (2003). "An energetic stellar outburst accompanied by circumstellar light echoes". *Nature*. **422** (6930): 405–408. arXiv:astro-ph/0303513. PMID 12660776. डीओआइ:10.1038/nature01508. बिबकोड:2003Natur.422..405B.
पोनका कनकम्मा
**पोनका कनकम्मा** (१८९१-१९६३) एक सामाजिक कार्यकर्ता, कार्यकर्ता और स्वतंत्रता सेनानी थे। भारत में महात्मा गांधी के एक शिष्य के रूप में एक वर्ष में जेल में भी रहे कर आए थे। उन्होंने नेल्लोर में लड़कियों के लिए एक बड़े स्कूल श्री कस्तुरिदेवी विद्यालय की स्थापना की। पोनाक कनकम्मा का जन्म १० जून १८९२ को मिनागल्लू में नेल्लोर जिले में हुआ था। 
वह एक बहुत ही अमीर परिवार से थी। उनकी शादी बचपण में ही कर दी थी। हालांकि उनकी कोई औपचारिक शिक्षा नहीं थी, उन्होंने तेलुगू, हिंदी और संस्कृत में अपने प्रयासों से दक्षता अर्जित की। १९१३ में, नेल्लोरे के पास पोटालापुड़ी गांव में, समाज की सेवा करने के लिए, उन्होंने 'सुजाना रंजानी समजम' की शुरुआत की। उन्होंने हरिजनों और गरीबों के उत्थान के लिए काम किया।

उनके दोस्तों ने 'विवेकानंद पुस्तकालय' की स्थापना की नेल्लोर राम नायडू की मदद से १९१३ में कोट्टूर में।

उन्होंने असहयोग आंदोलन और नमक सत्याग्रह में भाग लिया। उन्होंने १९०७ में नेल्लोर की यात्रा के दौरान बिप्पीन चंद्र पाल की मेजबानी की। १९२३ में, उन्होंने गांधी के रचनात्मक कार्यक्रम, नेल्लोर में लड़कियों के लिए एक स्कूल के रूप में श्री कस्तुरिदेवी विद्यालय की स्थापना की, और गांधीजी ने १९२९ में स्थायी इमारत के लिए नींव रखी।
अपने जीवन के दौरान, उन्होंने पोतुलपुड़ी में उनके निवास पर कई प्रतिष्ठित स्वतंत्रता सेनानियों और कवियों की मेजबानी की।

१५ सितंबर १९६३ को पोंका कनकम्मा नेल्लोर में मृत्यु हो गई।

२०११ में, तेलुगू में उनकी "जीवनी" नामक 'कन्नड़ कश्यप' के नाम से लिखी डॉ. के. फारुषोथम।

सन्दर्भ
-------

1. ↑  *Women's movement* (Google Books Result), B. Suguna,
 2009, 209 pages, p.147, webpage:
 BooksGmh Archived 2014-06-29 at the Wayback Machine.
2. ↑  "The Hindu : Andhra Pradesh News : APUWJ felicitates women",
 Hindu.com, 10 March 2011, webpage:
 H Archived 2012-11-10 at the Wayback Machine.
**डॉ फहमीदा हुसैन** (मूल नाम : फहमीदा मेमन ; जन्म: ०५ जुलाई, १९४८) (सिंधी: ڊاڪٽر فهميده حسين ميمڻ) सिन्धी साहित्यकार, शिक्षाविद एवं शिक्षक हैं। वे पाकिस्तान की सुप्रसिद्ध लेखिका, विद्वान, भाषाविद तथा बुद्धिजीवी हैं। उन्होने साहित्य, भाषाविज्ञान, स्त्री अध्ययन, तथा नृविज्ञान के क्षेत्र में कार्य किया है। उन्हें शाह अब्दुल लतीफ़ के काव्य में विशेषज्ञता प्राप्त है। सन २००८ से २०१५ तक वे सिन्धी भाषा प्राधिकरण (सिन्धी लैंग्वेज एथारिटी) की अध्यक्षा थीं।

डॉ फहमीदा हुसैन का जन्म पाकिस्तान के सिन्ध प्रान्त के हैदराबाद जिले के टंडो जाम में हुआ था। उनके पिता मोहम्मद याकून 'नियाज' भी विद्वान थे जिन्होने हाफ़िज़ शिराज़ी के काव्य का फारसी से सिन्धी भाषा में अनुवाद किया था। उनके भाई सिराजुल हक़ मेमन भी एक प्रसिद्ध लेखक एवं शोधकर्ता थे।

पुरस्कार
--------

2004: President's Pride of Performance   

2004: Pakistan Academy of Letters Award   

2003: Latif Award for Outstanding work in Research & Publications  

2000: Sahyog Foundation Award for best Sindhi Writer of Sindh   

1995: Sindh Graduates Association Award in Research & Writing   

1994: Hijra Award 1414, Pakistan Academy of Letters   

1994: Sindhi Adabi Sangat Award for Best Research on Shah Latif's Poetry & Women Studies

इन्हें भी देखें
---------------

- Dawn Review: Profile on Fahmida Hussain (1999)    

- Shah Latif Chair Publications    

- Dawn, June 5, 2008: Dr Fahmida appointed SLA Chairperson

सन्दर्भ
-------

1.    

2.    

3.
पितृवंश समूह सी की शुरुआत भारतीय उपमहाद्वीप या मध्य पूर्व में हुई जब मनुष्य अफ्रीका से नए-नए पूर्व की और निकले थे - इस पितृवंश की शाखाओं के वंशजों ने आगे चलकर पूर्वी एशिया और उत्तरी अमरीका को मनुष्यों से सर्वप्रथम आबाद किया
मनुष्यों की आनुवंशिकी (यानि जॅनॅटिक्स) में **पितृवंश समूह सी** या **वाए-डी॰एन॰ए॰ हैपलोग्रुप C** एक पितृवंश समूह है। इस पितृवंश समूह के सदस्य पुरुष भारत और मंगोलिया, रूस के सुदूर पूर्व, ऑस्ट्रेलिया के आदिवासियों और कोरिया में पाए जाते हैं। अनुमान है के जिस पुरुष से यह पितृवंश शुरू हुआ वह आज से लगभग ६०,००० वर्ष पहले भारतीय उपमहाद्वीप या मध्य पूर्व में रहता था। मानना है के जब इस पितृवंश की शुरुआत हुई तो मनाव अफ्रीका के अपने जन्मस्थल से नए-नए पूर्व की ओर निकले थे। इस पितृवंश समूह की शाखाओं के वंशजों ने आगे चलकर पूर्वी एशिया और उत्तरी अमरीका में मनुष्यों की जाती को सर्वप्रथम स्थापित किया।

चंगेज़ ख़ान
-----------

ऐसा माना जाता है कि मशहूर मंगोल सम्राट ओर शासक चंगेज़ ख़ान और उसके क़बीले के अन्य पुरुष इसी पितृवंश समूह सी के वंशज थे। क्योंकि इनकी सेना यूरोप और एशिया के कई भागों पर आक्रमण कर के विजयी रही इसलिए देखा गया है की उन्होंने अपने इसी पितृवंश समूह सी की उपशाखा को इस सारे क्षेत्र में फैला दिया। आज की दुनिया में सारे पुरुषों में से लगभग ०.५% (यानि आधे प्रतिशत) पुरुष इसी सेना की संतति पाए गए हैं जो प्रतिशत में छोटी लगने के बावजूद संख्या के अनुसार से बहुत ही बड़ी तादाद है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य पितृवंश समूह
* वंश समूह

सन्दर्भ
-------

1. ↑  Zhong H, Shi H, Qi XB; एवं अन्य (2010). "Global distribution of Y-chromosome haplogroup C reveals the prehistoric migration routes of African exodus and early settlement in East Asia". *J. Hum. Genet*. **55** (7): 428–35. PMID 20448651. डीओआइ:10.1038/jhg.2010.40. नामालूम प्राचल `|month=` की उपेक्षा की गयी (मदद); Explicit use of et al. in: `|author=` (मदद)सीएस1 रखरखाव: एक से अधिक नाम: authors list (link)
ओशिआनिया में पितृवंश समूह ऍस का फैलाव - आंकड़े बता रहे हैं के किसी भी इलाक़े के कितने प्रतिशत पुरुष इसके वंशज हैं
मनुष्यों की आनुवंशिकी (यानि जॅनॅटिक्स) में **पितृवंश समूह ऍस** या **वाए-डी॰एन॰ए॰ हैपलोग्रुप S** एक पितृवंश समूह है। यह पितृवंश स्वयं पितृवंश समूह ऍमऍनओपीऍस से उत्पन्न हुई एक शाखा है। इस पितृवंश के पुरुष ज़्यादातर ओशिआनिया के मेलानेशिया क्षेत्र में बसते हैं, लेकिन कुछ-कुछ इण्डोनेशिया के नज़दीकी हिस्सों में भी पाए जाते हैं। माना जाता है के मूल पितृवंश समूह ऍस जिस पुरुष के साथ आरम्भ हुआ वह आज से २८,०००-४१,००० साल पहले नया गिनी या उसके इर्द-गिर्द के किसी इलाक़े का रहने वाला था।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य पितृवंश समूह
* वंश समूह

सन्दर्भ
-------

1. ↑  Laura Scheinfeldt, Françoise Friedlaender, Jonathan Friedlaender, Krista Latham, George Koki, Tatyana Karafet, Michael Hammer and Joseph Lorenz, "Unexpected NRY Chromosome Variation in Northern Island Melanesia Archived 2014-05-27 at the Wayback Machine," *Molecular Biology and Evolution* 2006 23(8):1628-1641
**बम्बल** एक ऑनलाइन डेटिंग एप्लीकेशन है। संभावित मिलानों के प्रोफाइल उपयोगकर्ताओं को प्रदर्शित किए जाते हैं, जो उम्मीदवार को अस्वीकार करने के लिए "बाएं स्वाइप" कर सकते हैं या रुचि दिखाने के लिए "दाएं स्वाइप" कर सकते हैं। विषमलैंगिक मैचों में, केवल महिला उपयोगकर्ता ही मेल खाने वाले पुरुष उपयोगकर्ताओं के साथ पहला संपर्क बना सकती हैं, जबकि समान-सेक्स मैचों में कोई भी व्यक्ति पहले संदेश भेज सकता है। ऐप बम्बल इंक का एक उत्पाद है।

इतिहास
------

व्हिटनी वोल्फ हर्ड ने टिंडर छोड़ने के तुरंत बाद बंबल की स्थापना की थी। वोल्फ हर्ड ने बम्बल को "नारीवादी डेटिंग ऐप" के रूप में वर्णित किया है। जनवरी 2021 तक, 42 मिलियन के मासिक उपयोगकर्ता आधार के साथ, टिंडर के बाद बंबल अमेरिका में दूसरा सबसे लोकप्रिय डेटिंग ऐप है। जून 2016 के एक सर्वेक्षण के अनुसार, इसके 46.2% उपयोगकर्ता महिलाएं हैं। फोर्ब्स के अनुसार, 2017 तक कंपनी का मूल्य $1 बिलियन से अधिक था, और कंपनी ने 2019 तक 150 देशों में 55 मिलियन से अधिक उपयोगकर्ता होने की सूचना दी थी।

इन्हें भी देखें
---------------

टिंडर

बाहरी कड़ियाँ
-------------

सन्दर्भ
-------
मनुष्यों की आनुवंशिकी (यानि जॅनॅटिक्स) में **पितृवंश समूह आईजेके** या **वाए-डी॰एन॰ए॰ हैपलोग्रुप IJK** एक पितृवंश समूह है। यह पितृवंश स्वयं पितृवंश समूह ऍफ़ से उत्पन्न हुई एक शाखा है और आगे चलकर इसकी स्वयं दो शाखाएँ हैं - पितृवंश समूह आईजे और पितृवंश समूह के। सीधा पितृवंश समूह आईजेके का सदस्य आज तक कोई नहीं मिला है और न ही कोई सीधा पितृवंश समूह आईजे का सदस्य मिला है। फिर भी पितृवंश समूह आई, पितृवंश समूह जे और पितृवंश समूह के का अध्ययन करने के बाद वैज्ञानिकों का मानना है के आईजेके और आईजे दोनों समूह कभी अस्तित्व में ज़रूर थे चाहे उनके सदस्य बहुत ही कम संख्या में ही क्यों न रहे हों। अनुमान है के जिस पुरुष से यह आईजेके पितृवंश शुरू हुआ वह आज से लगभग ४०,०००-४५,००० वर्ष पहले पश्चिम एशिया में रहता था।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* पितृवंश समूह के
* पितृवंश समूह आईजे
* मनुष्य पितृवंश समूह
* वंश समूह

सन्दर्भ
-------

1. ↑  "FTDNA Advanced SNP Descriptions". मूल से 27 दिसंबर 2010 को पुरालेखित. अभिगमन तिथि 19 अप्रैल 2011.
2. 1 2  Karafet TM, Mendez FL, Meilerman MB, Underhill PA, Zegura SL, Hammer MF (2008). "New binary polymorphisms reshape and increase resolution of the human Y chromosomal haplogroup tree". *Genome Research*. **18** (5): 830–8. PMC 2336805. PMID 18385274. डीओआइ:10.1101/gr.7172008. मूल से 7 जून 2008 को पुरालेखित. अभिगमन तिथि 19 अप्रैल 2011.सीएस1 रखरखाव: एक से अधिक नाम: authors list (link)
**बद्दोमल्ही** (उर्दु: بدو ملہی), पाकिस्तान के शहर लाहोर से 35 मील दूर पूर्वोत्तर में स्थित नारोवाल जिले का एक शहर है। यह 31°58'60 उत्तर 74°40'0 पूर्व पर स्थित है और इसकी ऊँचाई 217 मीटर (715 फुट) है।
बद्दोमल्ही डाकघर की सीमा चीने का डोगरा गाँव तक लगती है, जो नारोवाल जिले का आखिरी और एक छोटा गाँव है हालाँकि एक हिंसाग्रस्त इलाका है। 

विभाजन से पहले, बद्दोमल्ही एक सुव्यवस्थित शहर था। विभाजन से पहले इसकी अच्छी अर्थव्यवस्था थी; ऐसा इसलिए है क्योंकि यह 4 बहुत प्रसिद्ध शहरों के बीच का केंद्र था, यानी लाहौर, सियालकोट, गुजरांवाला और अमृतसर। उपर्युक्त सभी शहरों से बद्दोमल्ही की दूरी लगभग 40 मील है।

इतिहास
------

शाहजहाँ के शासनकाल में, मल्ही जाटों के बद्दोमलही परिवार के एक पूर्वज, राय जानी (जिन्होने इस्लाम अपना लिया था और अपना नाम मुहम्मद जानी रखा था) ने इस शहर की नींव रखी थी। शहर का नाम एक सूफी जमींदार बद्दो मल्ही के नाम पर रखा गया था। उस गाँव से उस समय के एक अन्य प्राचीन और प्रमुख व्यक्ति सैयद फ़कीर उल्लाह शाह काज़मी नामक एक मुस्लिम संत हैं। काज़मी का मकबरा भी बद्दोमल्ही में स्थित है।

सन्दर्भ
-------

1. ↑  Location of Baddomalhi – Falling Rain Genomics
**प्रावासी पंजाबी** वे होते हैं जो पंजाब क्षेत्र से निकलके दक्षिण एशिया से बहार जाते हैं। प्रवासी पाकित्सानी और भारतीय समूह में पंजाबी जातीय समूह की जनसंख्या काफ़ी बड़ी है। दुनिया में लगभग 1 करोड़ पंजाबी प्रवासी फैले है, विषेशतः ब्रिटेन, उत्तर अमेरिका, दक्षिण-पूर्व एशिया, और मध्य-पूर्व में।

कनाडा
-----

ब्रिटिश कोलम्बिया के भारतीय-कैनेडियन में से 85 प्रतिशत पंजाबी सिक्ख हैं, जैसे ब्रिटिश कोलम्बिया के पूर्व प्रधान उज्जल दुसांझ।

यूनाइटेड किंगडम
---------------

साऊथाल का एक पंजाबी में अनुवाद किया गया संकेत
यूनाइटेड किंगडम को दक्षिण एशिया से सिधे आए प्रवासी में से लगभग 67 प्रतिशत पंजाबी थे। शेष 33 प्रतिशत अधिकतर गुजराती और बांगला थे। पंजाबी लोग ब्रिटेन के सिक्ख और हिंदू समुदय के सबसे बड़े हिस्से हैं।

### जणगणना में सिक्ख की जनसंख्या

| वर्ष | जनसंख्या |
| --- | --- |
| 1951 | 10,000 |
| 1961 | 26,000 |
| 1971 | 120,000 |
| 1981 | 216,020 |
| 1991 | 269,000 |
| 2001 | 336,000 |

संयुक्त राज्य अमेरिका
---------------------

अमेरिका के प्रदेशों की पंजाबी जनसंख्या

संदर्भ
------

1. ↑  महेंद्र गौर. *Foreign policy annual*. पृ॰ 317. मूल से 29 सितंबर 2017 को पुरालेखित. अभिगमन तिथि 4 फ़रवरी 2018.
2. ↑  Roger Ballard, Marcus Banks (1994). *देश परदेश*. C. Hurst & Co. Publishers. पपृ॰ 19–20. मूल से 4 अक्तूबर 2017 को पुरालेखित. अभिगमन तिथि 4 फ़रवरी 2018.सीएस1 रखरखाव: authors प्राचल का प्रयोग (link)
एटीआर७२ वायुयान के घूमता हुआ नोदक
*नोदक के अन्य अर्थों के लिए नोदक (बहुविकल्पी) देखें*
**वायुयान के नोदक** (aircraft propellors), जिन्हें **एयरस्क्रू** (airscrew, अर्थ: हवाई पेच) भी कहते हैं, हवाई जहाज़ों पर लगे ऐसे पंखेनुमा यंत्र होते हैं जिनसे विमानों के इंजनों द्वारा उत्पन्न घूर्णन (रोटेशन) का प्रयोग हवा को पीछे की ओर फेंककर विमान को आगे की तरफ़ धकेलने के लिए किया जाता है। बीते दिनों में हवाई नोदकों को लकड़ी से बनाया जाता था और बाद में इन्हें धातु से बनाया जाने लगा। आधुनिक युग में यह मिश्रित पदार्थों से बनते हैं। नोदकों के पंखों का रुझाव (pitch) एक महत्वपूर्ण पहलु होता है और हवा उसी के अनुसार विमान को आगे की तरफ़ धकेलती है। अच्छे नोदकों के पंखे मुड़े हुए होते हैं, क्योंकि सर्वाधिक धक्का प्राप्त करने के लिए यह आवश्यक है कि हवा-बहाव की दिशा के साथ उनका कोण (ऐंगल) नोदक के केंद्र में अलग और पंखों के अंत में अलग हो। वैज्ञानिक अध्ययन की दृष्टि से नोदकों के ऊपर से होते वायु प्रवाह और विमान के पंख के ऊपर से होते प्रवाह में बहुत सामानताएँ हैं।

इन्हें भी देखें
---------------

* वायुयान
* नोदक (जलयान)

सन्दर्भ
-------

1. ↑  "संग्रहीत प्रति". मूल से 11 सितंबर 2012 को पुरालेखित. अभिगमन तिथि 2 सितंबर 2012.
2. ↑  Master The Military Flight Aptitude TestsMaster the Military Flight Aptitude Tests, Scott A. Ostrow, pp. 233, Peterson's, 2009, ISBN 978-0-7689-2793-1, *... The propeller blades, just like a wing, are curved on one side and straight on the other side. As the propeller is rotated by the engine, forces similar to those on the wing "lift" in a forward direction to produce thrust ...*
**बलाचौर** (Balachaur) भारत के पंजाब राज्य के शहीद भगत सिंह नगर ज़िले (जिसका भूतपूर्व नाम नवाँशहर ज़िला था) में स्थित एक नगर है। यह इसी नाम की तहसील का मुख्यालय भी है।

विवरण
-----

बलाचौर दोआबा क्षेत्र के अंदर आता है और इस तहसील में कई गाँव आते है। कुछ प्रमुख गाँव जो तहसील के अंदर आते है उनमें रतेवाल, थोपिया, कटवारा, टकरला और चनीयानी हैं। तहसील होने के कारण बलाचौर आसपास के ग्रामीण क्षेत्रो के लिए महत्वपूर्ण है। यहा पर कई सरकारी कार्यालय हैं। स्थानिया अदालत भी यही है और एक बड़ा बाज़ार भी है।

एतिहसिक
-------

कछवाहा राजपूत राज देव ने १६वीं शताब्दी मे पहली बार बला चौर मे आकर रहना शुरू किया अपने परिवार के साथ, उनका संबध जयपुर के राज घराने के साथ था। राज देव ने यहा भक्ति करनी शुरू की और इस जगह का नाम अपने पुत्र बलराज देव के नाम पर रखा। राज देव की मृत्यु १५९६ मे हुई। स्थानिया लोगो ने उनकी मज़ार बनाई और उसे बाबा बलराज के नाम से पूजने लगे। आज भी बाबा बलराज का मंदिर बला चौर मे स्थित है, मंदिर की देख रेख के लिए मंदिर कमेटी भी बनाई गयी १९४९ मे जिनके संरक्षक बलवंत सिंह थे। १५३९ मे शेरशाह सूरी ने हुमायूँ पर हमला करने से पहले यही पर बाबा राज देव से आशीष ली थी।

वर्तमान
-------

भारत की 2011 जनगणना के अनुसार बलाचौर की जनसंख्या 21,631 थी, जिसमे 11,180 पुरुष और 10,451 महिलाए है। साक्षरता दर 71.91% है, । 75.41% पुरुष और 68.17% महिलाएं साक्षर है। 11.12% जनसंख्या 6 वर्ष से कम आयु की है।

अर्थव्यवस्था
------------

बलाचौर मे कोई बड़ा उद्योग नही है, यहा और आस पास के लोगो की आय का मुख्य स्रोत खेती बड़ी ही है। गेंहू और मक्का प्रमुख फसले है जो की साल मे उगाई जाती है। शिक्षित वर्ग संपूर्णतया नौकरी करना पसंद करता है। काफ़ी लोग आस पास के शहरो (रोपड़, नवांशहर, चंडीगड़) मे ही नौकरी करते है। किसान वर्ग अपनी फसल बला चौर की अनाज मंडी मे लाकर बेचते है। बला चौर मे ईलाके का सबसे बड़ा बज़ार है जहाँ ज़रूरत की सभी चीज़े मिल जाती है। बला चौर मे के सी सिनिमा घर भी है जहाँ नयी फ़िल्मे दिखाई जाती है।

इन्हें भी देखें
---------------

* शहीद भगत सिंह नगर ज़िला

सन्दर्भ
-------

1. ↑  "Economic Transformation of a Developing Economy: The Experience of Punjab, India," Edited by Lakhwinder Singh and Nirvikar Singh, Springer, 2016, ISBN 9789811001970
2. ↑  "Regional Development and Planning in India," Vishwambhar Nath, Concept Publishing Company, 2009, ISBN 9788180693779
3. ↑  "Agricultural Growth and Structural Changes in the Punjab Economy: An Input-output Analysis," G. S. Bhalla, Centre for the Study of Regional Development, Jawaharlal Nehru University, 1990, ISBN 9780896290853
4. ↑  "Punjab Travel Guide," Swati Mitra (Editor), Eicher Goodearth Pvt Ltd, 2011, ISBN 9789380262178
**पौलोमी घटक** (बांग्ला:  *পৌলমী ঘটক*; जन्म: 3 जनवरी 1983) पश्चिम बंगाल, भारत से टेबल टेनिस खिलाड़ी हैं। उन्होंने तीन जूनियर राष्ट्रीय चैंपियनशिप (1996, 1998 और 1999) और साथ ही 1998 और 2016 के बीच सात वरिष्ठ राष्ट्रीय चैंपियनशिप जीतीं हैं। 1998 में उन्होंने राष्ट्रीय सीनियर और जूनियर चैंपियनशिप दोनों जीतीं। पौलोमी ने 2006 में मेलबर्न में कॉमनवेल्थ गेम्स और 2000 से 2008 के बीच कॉमनवेल्थ चैंपियनशिप में भारत का प्रतिनिधित्व किया है। वह 16 साल की उम्र में सिडनी ओलंपिक में खेली थी। वह 2007 में इंडियन ओपन के फाइनल में भी खेली थी।

व्यक्तिगत जीवन
--------------

पौलोमी घटक का जन्म 3 जनवरी 1983 को कोलकाता, पश्चिम बंगाल, भारत में हुआ था। उन्होंने 9 साल की उम्र में अपने टेबल टेनिस करियर की शुरुआत की थी।

पौलोमी ने नवीन नालंदा हाई स्कूल और बाद में कलकत्ता विश्वविद्यालय के जोगमाया देवी कॉलेज में अध्ययन किया। 2010 के राष्ट्रमंडल खेलों के तुरंत बाद, उन्होंने पेशेवर टेबल टेनिस खिलाड़ी सौम्यदीप रॉय से शादी कर ली।

करियर
-----

उन्होंने 1992 में अपने टेबल टेनिस करियर की शुरुआत की। उस समय वह 9 साल की थी। उन्होंने 16 साल की उम्र में ओलंपिक खेलों में भाग लिया। उन्होंने अचंत शरत कमल और अंकिता दास के साथ विभिन्न मैच खेले।

उन्होंने एशियाई टेबल टेनिस चैम्पियनशिप, कोरिया में; रूस ओपन में; जापान में टोयोटा कप; जर्मन और पोलिश ओपन; 2006 में दोहा में 15वें एशियाई खेल और चिली ओपन में भारत का प्रतिनिधित्व किया। 2007 में, वह क्रोशिया में विश्व टेबल टेनिस चैम्पियनशिप में; गोल्डन रैकेट चैम्पियनशिप, वियतनाम में और इंडोनेशिया में अंतर्राष्ट्रीय ओपन टूर्नामेंट में खेली। उसी वर्ष उन्होंने ऑस्ट्रिया, फ्रांस और जर्मन ओपन में भी देश का प्रतिनिधित्व किया। वह 2010 के राष्ट्रमण्डल खेलों में रजत पदक जीती थीं। उन्होंने एशियन गेम्स 2012 में टेबल टेनिस क्वार्टरफाइनल में भी जगह बनाई थी। वह 2012 के ओलंपिक के संभावित खिलाड़ियों में भी शामिल थीं।

हाल ही में, 2014 में वह पाकिस्तान के खिलाफ अंकिता दास के साथ एशियाई खेलों में भी खेली और जीत दर्ज की। इसी स्पर्धा में उन्होंने अचंत शरत कमल के साथ मिश्रित युगल भी खेलीं लेकिन वह जीत नहीं सकी। वर्तमान में, पौलोमी भारत पेट्रोलियम में सहायक प्रबंधक के रूप में काम करती है।

इन्हें भी देखें
---------------

* ममता प्रभु
* शामिनी कुमारेसन

सन्दर्भ
-------

1. ↑  "Poulomi Ghatak". *veethi.com*. मूल से 28 मार्च 2019 को पुरालेखित. अभिगमन तिथि 2017-05-13.
2. ↑  "History of the College". मूल से 3 अप्रैल 2019 को पुरालेखित. अभिगमन तिथि 8 मार्च 2019.
3. ↑  "From TT court to grand courtship". *The Telegraph*. मूल से 30 जुलाई 2018 को पुरालेखित. अभिगमन तिथि 2017-05-13.
4. ↑  "Sharath Kamal, Ghatak among Olympic Table Tennis probables". *Jagran Post*. मूल से 27 मार्च 2019 को पुरालेखित. अभिगमन तिथि 2017-05-13.
5. ↑  "Poulomi leads India into Asian TT quarterfinals". *Jagran Post*. मूल से 27 मार्च 2019 को पुरालेखित. अभिगमन तिथि 2017-05-13.
6. ↑  "Mixed day for Indian Paddlers at Asian Games". *Firstpost* (अंग्रेज़ी में). 2014-09-29. मूल से 12 अगस्त 2018 को पुरालेखित. अभिगमन तिथि 2017-05-13.